บล.โนมูระฯ ชี้ BBL ร่วงหนัก เหตุถูกถอดออกจาก MSCI
บล.โนมูระฯ ชี้ BBL ร่วงหนัก เหตุถูกถอดออกจาก MSCI มีผลวันที่ 14 ธ.ค.58 นี้ ล่าสุด ณ เวลา 11.08 ราคาหุ้น BBL อยู่ที่ 154.50 บาท ลดลง 5 บาท หรือ 3.13% สูงสุดที่ 156.50 บาท ต่ำสุดที่ 153.50 บาท มูลค่าซื้อขายที่ 424.96 ลบ.
11 ธ.ค. 2558

นายกรภัทร วรเชษฐ์ นักวิเคราะห์ บริษัทหลักทรัพย์ โนมูระ พัฒนสิน เปิดเผยว่า ธนาคารกรุงเทพ จำกัด (มหาชน) หรือ BBL ถูกถอดออกจาก MSCI Global Standard มีผลวันที่ 14 ธ.ค.58 นี้  โดยล่าสุด BBL มีน้ำหนักใน MSCI Global Standard  Thailand ราว  1.8277% และมีน้ำหนักใน MSCI EM 0.0394%
สำหรับการถูกถอดออกครั้งนี้ คาดว่าจะมีแรงขายหุ้น BBL ออกมาประมาณ 10.08 ล้านหุ้น หรือราว 44.73 ล้านเหรียญสหรัฐ หรือคิดเป็นค่าเงินบาทประมาณ 1.6 พันล้านบาท ในวันที่ 14 ธ.ค. นี้
โดยกลยุทธ์ระยะสั้น และนำ Short BBL รอซื้อกลับวันที่ 14 ธ.ค. 58 ใกล้ช่วงปิดตลาด หรือซื้อเก็งกำไร PUT DW BBL06P1601A ด้านพื้นฐานยังให้ Neutral rating สำหรับ BBL ให้ราคาเป้าหมาย 194 บาท
ขณะที่ล่าสุด ณ เวลา 11.08 ราคาหุ้น BBL อยู่ที่ 154.50 บาท ลดลง 5 บาท หรือ 3.13% สูงสุดที่ 156.50 บาท ต่ำสุดที่ 153.50 บาท มูลค่าซื้อขายที่ 424.96 ลบ.